cometadata/datacite-titles-descriptions-related-identifiers huggingface dataset:
DOI: 10.23650/data.c.2019.p11
title: 中国重要金属矿产资源现状、供需、进出口数据集
title: Dataset of Present Status, Supply and Demand, and Import-Export Volume of Important Metal Mineral Resources in China

description: Metal mineral resources serve as the material basis for economic and social development. In this paper, the data such as reserves, production and consumption of raw ore, as well as trade volume (including trade amount), of 16 kinds of metal mineral resources in the world and China from 2006 to 2017 that have an important impact on the economic development of China were collected. The 16 kinds of resources include bulk minerals in short supply (iron Fe, manganese Mn, copper Cu, aluminium Al, gold Au, lead Pb, zinc Zn, nickel Ni, and chromium Cr), dominant minerals (tungsten W, molybdenum Mo, tin Sn, and antimony Sb), and strategic emerging minerals (lithium Li, cobalt Co, and titanium Ti). The dataset consisting of the data collected is in Excel format and comprises six sheets (including Resources in the World, Identified Resource Reserves in China, Reserves Base in China, Raw Ore Production in China, Raw Ore Consumption in China, and Import-Export Volume of China), aiming to analyze the present status as well as the supply and demand trends of the important metal minerals required in the middle and late stages of the industrialization process of China. The following information is shown from the dataset. In terms of bulk minerals in short supply such as Fe, Mn, Cu, and Au, although identified resource reserves have increased steadily, the basic reserves have grown slowly due to the large volume of exploitation and consumption. With the total demand for bulk minerals in short supply still remaining high in the future, the import volume will continue to climb as a result of low resource guarantee degree in China. In terms of dominant minerals such as W and thorium (Th), they are no longer as dominant as before owing to low reserves-to-production ratio and insufficient backup resources. In terms of strategic emerging minerals including Li, Co and Ti, the resources and basic reserves have grown slowly or declined. The quality of these minerals in China is poor, making it difficult to utilize many of them. Moreover, the production and consumption of these minerals have grown rapidly in the past ten years and will continue to grow at a high rate in the future, whereas domestic reserves grow slowly, resulting in a prominent contradiction between supply and demand. The supply and demand data of the existing metal minerals are examined and summarized in this dataset, in order to provide references for exploration and strategic deployment of metal mineral resources in the future.
DOI: 10.5519/qd.5x6otps9
title: Query on the Natural History Museum Data Portal (data.nhm.ac.uk) (312 records)
DOI: 10.14457/cu.the.2007.1745
title: การศึกษาการวาดภาพคนโดยใช้แบบทดสอบวาดรูปคนกู๊ดอีนัฟ-แฮร์รีส ของนักเรียนชั้นประถมศึกษาปีที่ 4-6 ในโรงเรียนสังกัดกองการศึกษาสงเคราะห์

description: ศึกษาผลการแสดงออกทางการวาดภาพคนโดยใช้แบบทดสอบวาดรูปคนกู๊ดอีนัฟ-แฮร์รีส ของนักเรียนชั้นประถมศึกษาปีที่ 4-6 ในโรงเรียนสังกัดกองการศึกษาสงเคราะห์ กลุ่มตัวอย่างประชากรที่ใช้ในการวิจัย คือ นักเรียนชั้นประถมศึกษาปีที่ 4-6 โรงเรียนราชประชานุเคราะห์ 23 จังหวัดพิษณุโลก จำนวน 90 คน ที่ได้จากการสุ่มตัวอย่างแบบง่าย เครื่องมือที่ใช้ในการวิจัยประกอบด้วย 1. แบบสอบการวาดรูปคนกู๊ดอีนัฟ-แฮร์รีส 2. เกณฑ์การให้คะแนนภาพวาดคน 3. แบบสอบถามความคิดเห็นของนักเรียนเกี่ยวกับการวาดภาพคน ผลการวิจัยพบว่า นักเรียนชั้นประถมศึกษาปีที่ 4-6 ในโรงเรียนสังกัดกองการศึกษาสงเคราะห์ สามารถแสดงรายละเอียดของส่วนต่างๆ ในการวาดภาพคน เป็นไปตามเกณฑ์การให้คะแนนของกู๊ดอีนัฟ-แฮร์รีส โดยการวาดภาพคนของนักเรียนทั้งหมด สรุปได้ดังนี้ 1) นักเรียนชั้นประถมศึกษาปีที่ 6 ได้คะแนนรวมในการวาดคนผู้ชาย คนผู้หญิง ตนเอง มากที่สุด รองลงมาได้แก่ ชั้นประถมศึกษาปีที่ 5 และชั้นประถมศึกษาปีที่ 4 ตามลำดับ 2) การวาดภาพคนผู้ชาย ของนักเรียนชาย ชั้นประถมศึกษาปีที่ 6 ได้คะแนนมากที่สุด รองลงมาได้แก่ ชั้นประถมศึกษาปีที่ 5 และชั้นประถมศึกษาปีที่ 4 ตามลำดับ ส่วนของนักเรียนหญิง ชั้นประถมศึกษาปีที่ 5 ได้คะแนนมากที่สุด รองลงมาได้แก่ ชั้นประถมศึกษาปีที่ 6 และชั้นประถมศึกษาปีที่ 4 ตามลำดับ 3) การวาดภาพคนผู้หญิง ของนักเรียนชาย ชั้นประถมศึกษาปีที่ 6 ได้คะแนนมากที่สุด รองลงมาได้แก่ ชั้นประถมศึกษาปีที่ 5 และชั้นประถมศึกษาปีที่ 4 ตามลำดับ ส่วนของนักเรียนหญิง ชั้นประถมศึกษาปีที่ 5 ได้คะแนนมากที่สุด รองลงมาได้แก่ ชั้นประถมศึกษาปีที่ 6 และชั้นประถมศึกษาปีที่ 4 ตามลำดับ 4) การวาดภาพตนเอง ของนักเรียนชาย ชั้นประถมศึกษาปีที่ 6 ได้คะแนนมากที่สุด รองลงมาได้แก่ ชั้นประถมศึกษาปีที่ 4 และชั้นประถมศึกษาปีที่ 5 ตามลำดับ ส่วนของนักเรียนหญิง ชั้นประถมศึกษาปีที่ 5 ได้คะแนนมากที่สุด รองลงมาได้แก่ ชั้นประถมศึกษาปีที่ 6 และชั้นประถมศึกษาปีที่ 4 ตามลำดับ 5) ความคิดเห็นของนักเรียนเกี่ยวกับการวาดภาพคน พบว่า นักเรียนชอบวาดภาพตามความสนใจ และชอบใช้พ่อแม่เป็นแบบในการวาด ส่วนใหญ่นักเรียนจะชอบวาดภาพเกี่ยวกับการไปเที่ยวหรือพักผ่อนในสถานที่ต่างๆ และนักเรียนชอบวาดภาพคนอื่นที่เป็นผู้หญิง โดยการวาดจากจินตนาการหรือคิดเอง นักเรียนอยากวาดภาพคนที่มีท่ายืนและคิดว่าภาพคนที่มีลักษณะท่าทางก้มหรือนั่งเป็นสิ่งที่วาดยาก ส่วนรายละเอียดในการวาดนั้น แขนขา นิ้วมือ นิ้วเท้า วาดยากที่สุด และความสัมพันธ์ระหว่างขนาดของศีรษะและลำตัววาดยากที่สุด เครื่องประดับที่วาดยากคือ นาฬิกา และการแต่งกายที่ชอบวาดคือ คนใส่เสื้อผ้าแบบทั่วๆ ไป นักเรียนมีความรู้สึกสนุกสนาน เพลิดเพลินทุกครั้งเมื่อวาดภาพ และคิดว่าการวาดภาพคนอย่างสม่ำเสมอทำให้วาดภาพคนได้ดีขึ้น และอยากให้มีการสอนวาดภาพคนโดยสอนให้นักเรียนวาดด้วยตนเอง
DOI: 10.14457/cu.the.2007.1746
title: ผลกระทบของการประกาศผลการประชุมนโยบายการเงิน ต่อความผันผวนของตลาดตราสารหนี้ไทย

description: การศึกษาในครั้งนี้ใช้แบบจำลอง Markov regime switching ในการอธิบายผลกระทบจากการประกาศอัตราดอกเบี้ยนโยบายของธนาคารแห่งประเทศไทย ต่อความผันผวนของตลาดตราสารหนี้ไทย เพื่อทราบผลกระทบจากการดำเนินนโยบายการเงินผ่านเครื่องมือทางการเงิน อัตราดอกเบี้ยซื้อคืนพันธบัตรระยะเวลา 14 วัน (RP 14 วัน) อันจะนำไปสู่การช่วยตัดสินใจและการคาดการณ์ของนักลงทุนในตราสารหนี้ไทย ในภาวะเศรษฐกิจช่วงความผันผวนของการเปลี่ยนแปลงอัตราดอกเบี้ยนโยบาย ทั้งนี้ยังได้ศึกษาการชี้นำของอัตราดอกเบี้ยนโยบายของธนาคารกลางสหรัฐอเมริกา ว่ามีผลชี้นำต่อตลาดตราสารหนี้ไทยหรือไม่ จากการทดสอบกลุ่มตราสารหนี้ตัวอย่าง ได้แก่ ตราสารหนี้ระยะสั้น ตั๋วเงินคลังระยะเวลาไม่เกิน 1 ปี และตราสารหนี้ระยะยาว พันธบัตรรัฐบาลระยะเวลา 10 ปี โดยใช้ข้อมูลตั้งแต่ ปี พ.ศ. 2545-2549 รวมทั้งสิ้น 5 ปี พบว่า ตราสารหนี้ระยะยาว พันธบัตรรัฐบาลระยะเวลา 10 ปี มีนัยสำคัญทางสถิติในช่วงอัตราดอกเบี้ยคงที่ ซึ่งเป็นช่วงที่เศรษฐกิจมีความผันผวนต่ำ แต่ไม่พบนัยสำคัญทางสถิติของตราสารหนี้ระยะยาวในช่วงความผันผวนสูง ที่มีการเปลี่ยนแปลงอัตราดอกเบี้ย อาจเนื่องจากในช่วงความผันผวนต่ำ อัตราดอกเบี้ยมีแนวโน้มคงที่ส่งผลถึงอัตราผลตอบแทนจากการลงทุนในตราสารหนี้ระยะยาว ที่ให้ผลตอบแทนสูงตามความเสี่ยงที่อาจะเกิดขึ้นตลอดระยะเวลาการถือครอง ทำให้นักลงทุนหันมาถือครองตราสารหนี้ระยะยาวเพิ่มมากขึ้น แต่ทั้งนี้ในตราสารหนี้ระยะสั้น ตั๋วเงินคลังระยะเวลาไม่เกิน 1 ปี พบว่า มีนัยสำคัญทางสถิติในทั้งสองช่วงเวลาความผันผวน แสดงให้เห็นว่า ไม่ว่าภาวะเศรษฐกิจจะเป็นเช่นไร นักลงทุนต่างให้ความสนใจกับตราสารหนี้ระยะสั้น ส่วนผลกระทบจากอัตราดอกเบี้ยนโยบายสหรัฐอเมริกานั้น ยังไม่พบผลกระทบที่ชัดเจนต่อตลาดตราสารหนี้ไทย อาจเนื่องมาจาก ตลาดตราสารหนี้ไทยเป็นช่องทางการระดมเงินทุนที่สำคัญของธนาคารแห่งประเทศไทย ทำให้นักลงทุนให้ความสำคัญกับเครื่องมือทางการเงิน ของธนาคารแห่งประเทศไทยมากกว่าธนาคารกลางสหรัฐอเมริกา แต่ไม่สามารถปฏิเสธได้ว่า อัตราดอกเบี้ยนโยบายของธนาคารกลางสหรัฐอเมริกามีส่วนชี้นำทิศทางการเปลี่ยนแปลงต่างๆ ของตลาดเงินทั่วโลก
DOI: 10.14457/cu.the.2007.1747
title: นโยบายสาธารณะว่าด้วยโรงฆ่าสัตว์ : ศึกษากรณีผลกระทบของนโยบายพัฒนาโรงฆ่าสัตว์

description: ศึกษาผลกระทบของนโยบายพัฒนาโรงฆ่าสัตว์ต่อผู้เลี้ยงสัตว์ ผู้ประกอบกิจการโรงฆ่าสัตว์ ผู้ค้าเนื้อสัตว์ ผู้บริโภค และกลุ่มผลประโยชน์ที่เกี่ยวข้องเพื่อนำเอาความรู้ที่ได้ไปใช้ในการพัฒนามาตรฐานโรงฆ่าสัตว์ในประเทศไทย ผลการศึกษาพบว่า นโยบายพัฒนาโรงฆ่าสัตว์ของรัฐบาลมุ่งเน้นการพัฒนาระบบการผลิตเนื้อสัตว์ครบทั้งวงจร เพื่อผลิตเนื้อสัตว์ที่สะอาดปลอดภัยต่อสุขภาพของผู้บริโภค และรักษาเสถียรภาพของการค้าเนื้อสัตว์ระหว่างประเทศของประเทศไทย การดำเนินตามนโยบายพัฒนาโรงฆ่าสัตว์มีผลกระทบทั้งด้านบวกและด้านลบ ผลกระทบในด้านลบคือโรงฆ่าสัตว์รายย่อยมีจำนวนลดลงแต่มีการลักลอบฆ่าสัตว์มากขึ้น เกิดการคอร์รัปชั่นเพื่อเอื้อประโยชน์ให้มีการลักลอบฆ่าสัตว์ และการประกอบกิจการโรงฆ่าสัตว์เถื่อน ผลกระทบด้านบวกคือโรงฆ่าสัตว์ที่มีใบอนุญาตมีจำนวนเพิ่มมากขึ้น มีเนื้อสัตว์สะอาดและปลอดภัยต่อผู้บริโภคมากขึ้น ราชการส่วนท้องถิ่นมีช่องทางการจัดเก็บรายได้จาก อากรการฆ่าสัตว์และค่าธรรมเนียมต่างๆ ปัญหาหลักของการดำเนินตามนโยบายคือ มีส่วนราชการหลายแห่งรับผิดชอบและเกี่ยวข้องกับกฎหมายหลายฉบับ ทำให้เกิดความล่าช้าในการออกใบอนุญาตตั้งโรงฆ่าสัตว์ โรงพักสัตว์และการฆ่าสัตว์ ในการดำเนินกิจกรรมโรงฆ่าสัตว์มีกลุ่มผลประโยชน์แสวงหาผลประโยชน์ จากนโยบายพัฒนาโรงฆ่าสัตว์โดยการลักลอบฆ่าสัตว์ และการประกอบกิจการโรงฆ่าสัตว์เถื่อน ซึ่งได้รับการสนับสนุนหรือเอื้อประโยชน์จากข้าราชารและนักการเมือง
DOI: 10.14457/cu.the.2007.1748
title: ซิมโฟนีหนึ่งพันเก้าร้อยเจ็ดสิบหก

description: บทประพันธ์เพลง "ซิมโฟนีหนึ่งพันเก้าร้อยเจ็ดสิบหก" ประพันธ์ขึ้นโดยมีวัตถุประสงค์เพื่อเป็นการสร้างบทประพันธ์เพลงบทใหม่ ในแบบดนตรีพรรณนา ประเภทบทเพลงซิมโฟนีที่ถ่ายทอดอารมณ์ ความรู้สึก เหตุการณ์ทางประวัติศาสตร์การเมืองไทย ในวันที่ 6 ตุลาคม พ.ศ. 2519 (ค.ศ. 1976) พลังของเยาวชน นักศึกษา ประชาชน ผู้ที่ต่อสู้เพื่อความถูกต้องในสังคม ความสูญเสียในเหตุการณ์นั้น และภาพในความทรงจำของผู้ที่เคยอยู่ในเหตุการณ์ ลักษณะโดยรวมของบทประพันธ์ เป็นบทประพันธ์สำหรับวงออร์เคสตราขนาดใหญ่ มีความยาวประมาณ 15 นาที ประกอบด้วยโครงสร้างใหญ่จำนวน 3 ท่อน โดยมีองค์ประกอบสำคัญที่ใช้ในบทประพันธ์เพลง ได้แก่ การสร้างทำนองหลักในเชิงสัญลักษณ์ โดยสร้างจาก ชื่อผู้ประพันธ์ และสร้างจากตัวเลขปี ค.ศ. 1976 คอร์ดเรียงคู่ 2 คอร์ดเรียงคู่ 5 กลุ่มเสียงกัด ระบบแถวโน้ตสิบสองตัว ระบบแถวโน้ตที่สร้างจากตัวเลขปี ค.ศ. 1976
DOI: 10.14457/cu.the.2007.1749
title: การสร้างสารและวิธีการนำเสนอข่าวสารเกี่ยวกับการป้องกันมะเร็งปากมดลูกในสื่อต่างๆ

description: ศึกษาการสร้างสารและวิธีการนำเสนอข่าวสารเพื่อการป้องกันมะเร็งปากมดลูก โดยผ่านสื่อประเภทต่างๆ ในปัจจุบัน เป็นการวิจัยเชิงคุณภาพ โดยใช้การวิจัยแบบสหวิทยาการ (Multiple methodology) เครื่องมือที่ใช้ในการเก็บข้อมูลคือ แบบสอบถามการวิเคราะห์ข้อมูลใช้การแจกแจงความถี่ ร้อยละ รวมถึงการศึกษาจากเอกสาร กลุ่มตัวอย่างที่ใช้เป็นแหล่งข้อมูลประเภทเอกสารรวบรวมจากบทความนิตยสารสุขภาพ 51 ฉบับ แผ่นพับเอกสารจากโรงพยาบาลรัฐบาล 6 แห่ง 19 ฉบับ โรงพยาบาลเอกชน 10 แห่ง 24 ฉบับ และสังเกตการณ์แบบมีส่วนร่วมโดยเข้าร่วมการอบรมป้องกันมะเร็งปากมดลูก เพื่อสังเกตสื่อบุคคลผู้เป็นวิทยากรในการอบรมจำนวน 2 คน เข้ารับการปรึกษาและสังเกตสื่อบุคคลผู้ทำหน้าที่ให้การปรึกษาการป้องกันมะเร็งปากมดลูกจำนวน 10 คน สัมภาษณ์สื่อบุคคลผู้ทำหน้าที่เป็นผู้นำชุมชนในการนำเสนอข่าวสารการป้องกันมะเร็งปากมดลูกจำนวน 4 คน รวมสื่อบุคคลที่ได้ศึกษาจำนวน 16 คน ผลการวิจัยพบว่า 1. วิธีการนำเสนอข่าวสารเพื่อการป้องกันมะเร็งปากมดลูกของสื่อบุคคลมี 2 ขั้นตอนที่พบได้บ่อยคือ การสร้างสัมพันธภาพที่ดีให้กับผู้รับสาร และการให้ข้อมูลเกี่ยวกับการป้องกันมะเร็งปากมดลูก โดยส่วนใหญ่จะเป็นการให้ข้อมูลในมุมมองที่เป็นบวกเสมอ 2. นิตยสารสุขภาพจะมีวิธีการนำเสนอในประเด็นที่เกี่ยวกับการป้องกัน มากกว่าประเด็นอื่นๆ รวมถึงมีการโฆษณาวัคซีนเอชพีวีโดยตรงของบริษัทผู้นำเข้าหรือโรงพยาบาลเอกชนที่มีการให้บริการวัคซีนนี้ 3. แผ่นพับ เอกสารจากโรงพยาบาลรัฐบาลจะนำเสนอข้อมูลเกี่ยวกับมะเร็งปากมดลูกในทุกแง่มุมอย่างครบถ้วนตั้งแต่สาเหตุ ปัจจัยเสี่ยง การป้องกันการรักษา ส่วนเอกสารแผ่นพับจากโรงพยาบาลเอกชนจะมุ่งนำเสนอในประเด็นการป้องกันด้วยวิธีการต่างๆ เพียงประเด็นเดียว ซึ่งการป้องกันรูปแบบต่างๆ ที่นำเสนอนั้นทางโรงพยาบาลมีให้บริการ 4. สื่ออินเตอร์เน็ตมีการนำเสนอข้อมูลที่หลากหลายและมีรูปภาพประกอบมากมาย ใช้ภาษาที่เข้าใจง่ายทำให้การอ่านข้อมูลจากอินเตอร์เน็ตเป็นเรื่องที่ต้องใช้วิจารณญาณอย่างสูง ความน่าเชื่อถือของสื่อชนิดนี้คือ แหล่งที่มาของข้อความเพราะเป็นพื้นที่สาธารณะที่ใครก็ได้สามารถนำเสนอข้อมูลที่ตนต้องการ หากเป็นข้อมูลที่มาจากโรงพยาบาลหรือองค์กรที่มีผู้เชี่ยวชาญด้านมะเร็งนรีเวชก็ย่อมน่าเชื่อถือมากกว่า
DOI: 10.14457/cu.the.2007.1750
title: การส่งเสริมวิสาหกิจชุมชนตามปรัชญาเศรษฐกิจพอเพียง โดยการปฏิบัติตาม พรบ. ส่งเสริมวิสาหกิจชุมชน พ.ศ. 2548 : กรณีศึกษาวิสาหกิจชุมชนในจังหวัดชุมพร

description: ภายใต้วาทกรรมการพัฒนาไปสู่ความทันสมัย การพัฒนาเศรษฐกิจและสังคมของประเทศไทย ได้มีการกำหนดแผนพัฒนาเศรษฐกิจและสังคมแห่งชาติตามระบบเศรษฐกิจแบบทุนนิยม โดยการวางแผนจากส่วนกลางเพื่อให้ประเทศพ้นจากความด้อยพัฒนา เป็นประเทศพัฒนาแล้วที่มีความทันสมัยเทียบเท่ากับประเทศพัฒนาแล้วในตะวันตก ผลของการพัฒนาดังกล่าวก่อให้เกิดผลกระทบทางบวกที่ประเทศมีการขยายตัวทางเศรษฐกิจ มีการบริการพื้นฐานจากรัฐขยายตัวและทั่วถึงมากขึ้น แต่ก็ได้ก่อให้เกิดผลกระทบทางลบต่อโครงสร้างของเศรษฐกิจ ที่การกระจายผลประโยชน์เกิดขึ้นอย่างไม่เท่าเทียม มีการทำลายทรัพยากรธรรมชาติและระบบนิเวศสูงและวิถีชีวิตในชุมชนชนบทถูก ทำให้ลดความสามารถในการพึ่งพาตนเอง ระบบเศรษฐกิจแบบทุนนิยมทำให้เกิดการพัฒนาอย่างไม่ยั่งยืน เป็นวงจรวิกฤตเศรษฐกิจ เศรษฐกิจพอเพียงถูกสร้างขึ้นเป็นวาทกรรมใหม่ในการพัฒนา โดยรัฐได้ใช้ปฏิสัมพันธ์เชิงอำนาจสร้างวาทกรรม ว่าเป็นทางเลือกใหม่ในการสร้างความเข้มแข็งของเศรษฐกิจฐานรากของประเทศควบคู่ไปกับเศรษฐกิจแบบทุนนิยม รัฐได้กำหนดกฎเกณฑ์และสถาบันในการพัฒนาและผนวกเศรษฐกิจชุมชนและวิสาหกิจชุมชน ซึ่งเป็นสิ่งที่มีมาแต่เดิมของวัฒนธรรมไทยเข้ากับเศรษฐกิจทุนนิยม โดยส่งเสริมการผลิตเพื่อขายโดยอ้างว่ากระบวนการส่งเสริมการประกอบกิจการของชุมชน เป็นส่วนหนึ่งของเศรษฐกิจพอเพียง ด้วยการตีความและครอบงำชุมชนของรัฐ ทำให้วิสาหกิจชุมชนซึ่งเป็นกลไกในการผลิต การบริโภค การแลกเปลี่ยน และการจัดสรรผลผลิต ในบริบทของชุมชน ซึ่งมีความพอเพียงและพึ่งพาตนเองได้ในชุมชน ถูกกำกับโดยระบบราชการผ่านพระราชบัญญัติส่งเสริมวิสาหกิจชุมชน พ.ศ. 2548 ซึ่งกระบวนการออกกฎหมายกระทำโดยรัฐไม่สอดคล้องกับความต้องการของชุมชน ผลจากการศึกษาวิสาหกิจชุมชนในจังหวัดชุมพร ที่ได้รับการส่งเสริมภายใต้พระราชบัญญัติดังกล่าว พบว่า ชุมชนไม่ได้รับการเปลี่ยนแปลงในลักษณะที่ตรงกับเจตนารมณ์ในการเสนอร่างกฎหมายจากชุมชน เนื่องจากไม่มีการกำหนดเครื่องมือหรือโครงสร้างการจัดการ เพื่อให้วิสาหกิจชุมชนได้รับการส่งเสริมให้มีความสามารถพึ่งพาตนเอง และมีภูมิคุ้มกันตามปรัชญาเศรษฐกิจพอเพียงงานวิจัยนี้เสนอแนวทางในการปรับปรุงและการสร้างเครื่องมือให้วิสาหกิจชุมชน ได้รับการสนับสนุนอย่างเป็นธรรมและทั่วถึงมากขึ้น
DOI: 10.14457/cu.the.2007.1775
title: Characterization of cutinolytic esterase from Fusarium solani for application in polyester fiber modification

description: Microfungi were selectively isolated for production of polyethylene terephthalate (PET) fiber-degrading enzymes potentially to be used to modify the surface of polyester fabric. Over one hundred fungi were isolated from plant surfaces and soil samples using a polycaprolactone (PCL) plate-clearing assay technique, and screened for cutinolytic esterase (cutinase) activity. Twenty-two isolates showed clearing indicating the production of cutinase. The ability of the fungi to produce cutinase in mineral medium (MM) using either potato suberin or PET fiber as substrates was assessed based on the hydrolysis of p-nitrophenyl butyrate (p-NPB). All isolates exhibited activity towards p-NPB, isolate PBURU-B5 giving the greatest activity with PET fiber as an inducer. PBURU-B5 was identified as Fusarium solani based on its conidial morphology and also comparative nucleotide sequencing from internal transcribed spacer region of the ribosomal RNA gene (rDNA-ITS), ergosterol biosynthesis gene (ERG) and translation elongation factor 1-α gene (TEF). The highest esterase yield was obtained in the supernatant from cultures grown at 25 ℃, initial pH 11.0 for 4 days. The enzyme was purified by sequential use of 50-80% ammonium sulfate precipitation, Hitrap Q FF, Hitrap Phenyl HP and HiPrep 16/60 Sephacryl S-200 High Resolution Chromatography. It was purified approximately 69 fold with overall 11% recovery to a specific activity of 137.5 U/mg. The enzyme was homogeneous by SDS-PAGE. The enzyme was a single polypeptide with a molecular weight of about 19 kDa as determined by gel filtration and SDS-PAGE. The optimum pH and temperature for activity of the purified enzyme were pH 9 and 45 ℃. The Km value for p-NPB was 0.53 M-1. Though enzyme activity was reduced to 50% by 10 mM CuSO₄.5H₂O, this was the exception as the enzyme was unaffected by a range of the other metals. Enzymatic modification of PET cloth material properties using crude enzyme from strain PBURU-B5 showed hydrolysis of ester bonds of the PET fiber. The modification of the PET fabric resulted in increase of water and moisture absorption, and general enhancement of hydrophilicity of the fabric. Analytical data on enzyme treated PET fabrics to characterize the surface modifications were obtained by dyeing with basic dye, and also ATR-FTIR and SEM studies. The overall changes resulted in improvements could facilitate processing of fabric ranging from easier dyeing while also yielding a softer feeling fabric for the user.
DOI: 10.14457/cu.the.2007.1751
title: การนำเสนอการแข่งขันฟุตบอลโลกครั้งที่ 18 ของ สถานีโทรทัศน์ โมเดิร์น ไนท์ ทีวี

description: การวิจัยครั้งนี้เป็นการวิจัยเชิงคุณภาพ โดยมีวัตถุประสงค์ 2 ข้อ คือ (1) เพื่อศึกษา ลักษณะหัวข้อข่าว ประเด็นเนื้อหารายการ ที่เกี่ยวข้องกับการแข่งขันฟุตบอลโลกครั้งที่ 18 ของ สถานีโทรทัศน์โมเดิร์น ไนน์ ทีวี (2) เพื่อศึกษา รูปแบบและวิธีการนำเสนอข่าวและรายการต่างๆ ที่เกี่ยวข้องกับมหกรรมฟุตบอลโลกครั้งที่ 18 โดยใช้วิธีการวิจัยด้วยการสัมภาษณ์ แบบเจาะลึก การวิเคราะห์วิดีทัศน์ รายการต่างๆ ของสถานีโทรทัศน์โมเดิร์น ไนน์ ทีวี ที่ออกอากาศระหว่าง วันที่ 6 มิถุนายน -13 กรกฏาคม 2549 ผลการวิจัยพบว่า ลักษณะหัวข้อข่าว ประเด็นข่าว เนื้อหารายการ ในรายการต่างๆ นั้น จะมีหัวข้อข่าว ประเด็นข่าว เนื้อหารายการที่เป็นหลักในแต่ละวันเหมือนกัน จะต่างกันในหัวข้อข่าวที่ปลีกย่อยเท่านั้น โดยพบว่า ช่วงก่อนการแข่งขันจะมุ่งเสนอ บรรยากาศทั่วไป เหตุการณ์ที่เกี่ยวกับฟุตบอลโลกในอดีต การวิเคราะห์ความพร้อมของทีมต่างๆ สำหรับช่วงระหว่างการแข่งขันจะเสนอผลการแข่งขัน วิเคราะห์เกมการแข่งขันที่จบลง โอกาสในการเข้ารอบของแต่ละทีม และช่วงหลังการแข่งขันจะกล่าวถึง ทีมที่ได้ตำแหน่งแชมป์ฟุตบอลโลกในแง่มุมต่างๆ บรรยากาศการฉลองชัยของแฟนบอล สถิติที่เกิดขึ้นในการแข่งขันครั้งนี้ และการประกาศรางวัลยอดเยี่ยมในแต่ละประเภท สำหรับรูปแบบและวิธีการนำเสนอนั้น ผู้วิจัยพบว่า สถานีโทรทัศน์ โมเดิร์นไนน์ทีวี มีรูปแบบในการนำเสนอ แบ่งออกเป็น 5 รูปแบบ คือ 1. รายการถ่ายทอดสดการแข่งขัน 2. รายการข่าว 3. รายการวาไรตี้ 4. รายการสนทนา 5. รายการสารคดี ซึ่งแต่ละรายการมีวิธีการนำเสนอที่แตกต่างกันคือ รายการถ่ายทอดสด ใช้ผู้บรรยายที่มีความรู้ น่าเชื่อถือ บรรยายสอดคล้องกับภาพที่ปรากฏ รายการข่าวออกอากาศเป็น 5 ช่วงเวลา เพื่อครอบคลุม ผู้ชมทุกกลุ่มเป้าหมาย ด้วยวิธีการนำเสนอที่เป็นทางการ รายการวาไรตี้และรายการสนทนาจะเน้นความบันเทิง พูดคุยอย่างเป็นกันเอง ในส่วนของรายการสารคดีที่ซื้อลิขสิทธิ์จากต่างประเทศนั้น ใช้การบรรยายเป็นภาษาไทยเพื่อง่ายต่อความเข้าใจของผู้ชม
DOI: 10.14457/cu.the.2007.1753
title: ผลของการใช้การวางแผนจำหน่ายและการติดตามทางโทรศัพท์ต่ออัตราการกลับมารักษาซ้ำ และความพึงพอใจในการบริการพยาบาลของผู้ป่วยเบาหวาน และความพึงพอใจในงานของพยาบาล

description: การวิจัยนี้เป็นการวิจัยกึ่งทดลอง มีวัตถุประสงค์เพื่อศึกษาผลของการวางแผนจำหน่ายและการติดตามทางโทรศัพท์ ต่ออัตราการกลับมารักษาซ้ำของผู้ป่วยเบาหวาน ความพึงพอใจในบริการพยาบาลของผู้ป่วย และความพึงพอใจในงานของพยาบาล กลุ่มตัวอย่างมี 2 กลุ่มคือ 1) กลุ่มผู้ป่วยเบาหวานจำนวน 70 คน ที่เข้ารับการรักษาในโรงพยาบาลพระนครศีรอยุธา ศึกษาแบบ 2 กลุ่ม วัดผลก่อนและหลังการทดลอง (Two group posttest only design) ได้แก่ กลุ่มควบคุม คือผู้ป่วยเบาหวานที่ได้รับบริการตามปกติที่หอผู้ป่วย จำนวน 35 คน กลุ่มทดลองเป็น ผู้ป่วยเบาหวานที่ใช้การวางแผนจำหน่ายและการติดตามทางโทรศัพท์ จำนวน 35 คน 2) กลุ่มตัวอย่างพยาบาล คือ บุคลากรทางการพยาบาลในหอผู้ป่วยแผนกอายุรกรรม โรงพยาบาลพระนครศรีอยุธยา ที่ให้การดูแลผู้ป่วยเบาหวาน จำนวน 35 คน โดยศึกษาแบบกลุ่มเดียววัดสองครั้ง (One group pretest posttest design) เครื่องมือที่ใช้ในการวิจัยคือ 1) คู่มือการวางแผนจำหน่ายและการติดตามทางโทรศัพท์ 2) โครงการอบรมเรื่อง การวางแผนจำหน่ายผู้ป่วยและการติดตามการดูแลสุขภาพผู้ป่วยเบาหวานทางโทรศํพท์ เพื่อการพยาบาลที่มีคุณภาพ 3) คู่มือการสอนเรื่องโรคเบาหวานสำหรับพยาบาล 4) คู่มือการดูแลสุขภาพตนเองที่บ้านสำหรับผู้ป่วย 5) แบบบันทึกการกลับมารักษาซ้ำของผู้ป่วยเบาหวาน 6) แบบสอบถามความพึงพอใจบริการพยาบาลของผู้ป่วย และ 7) แบบสอบถามความพึงพอใจในงานของพยาบาล เครื่องมือการวิจัยทั้งหมดได้รับการตรวจสอบความตรงเชิงเนื้อหาจากผู้ทรงคุณวุฒิ 5 คน แบบบันทึกการกลับมารักษาซ้ำของผู้ป่วยเบาหวาน แบบสอบถามความพึงพอใจบริการพยาบาลของผู้ป่วย และแบบสอบถามความพึงพอใจในงานของพยาบาล มีค่าความเที่ยงเท่ากับ 0.98 และ 0.95 ตามลำดับ วิเคราะห์ข้อมูลด้วย ค่าเฉลี่ย ส่วนเบี่ยงเบนมาตรฐาน และสถิติทดสอบที่ระดับ .05 ผลการวิจัยสรุปได้ดังนี้ 1. อัตราการกลับมารักษาซ้ำของผู้ป่วยเบาหวานกลุ่มที่ใช้การวางแผนจำหน่าย และการติดตามทางโทรศัพท์น้อยกว่ากลุ่มที่ได้รับการบริการพยาบาลแบบปกติอย่างมีนัยสำคัญทางสถิติที่ระดับ .05 2. ความพึงพอใจในบริการพยาบาลของผู้ป่วยเบาหวานกลุ่มที่ใช้การวางแผนจำหน่าย และการติดตามทางโทรศัพท์สูงกว่ากลุ่มที่ได้รับการบริการพยาบาลตามปกติ อย่างมีนัยสำคัญทางสถิติที่ระดับ .05 3. ความพึงพอใจในงานของพยาบาลระยะที่ใช้การวางแผนจำหน่ายและการติดตามทางโทรศัพท์ สูงกว่าระยะที่ใช้การบริการพยาบาลแบบปกติ อย่างมีนัยสำคัญทางสถิติที่ระดับ .05 จากผลการวิจัยแสดงว่า ผลการวางแผนจำหน่ายและการติดตามทางโทรศัพท์ สามารถลดอัตราการกลับมารักษาซ้ำของผู้ป่วยเบาหวาน และเพิ่มความพึงพอใจในบริการพยาบาลของผู้ป่วยและความพึงพอใจในงานของพยาบาล
DOI: 10.14457/cu.the.2007.1754
title: การมีส่วนร่วมของบุคลากรที่มีต่อการแสดงความรับผิดชอบทางสังคมขององค์กรธุรกิจ ที่ได้รับรางวัลคณะกรรมการแห่งปีที่มีผลงานดีต่อเนื่อง

description: การวิจัยเชิงสำรวจครั้งนี้มีวัตถุประสงค์เพื่อศึกษาการรับรู้ ทัศนคติ และการมีส่วนร่วมของบุคลากรขององค์กรธุรกิจที่ได้รับรางวัลคณะกรรมการแห่งปีที่มีผลงานดีต่อเนื่อง ที่มีต่อกิจกรรมเพื่อพัฒนาสังคมที่องค์กรจัดขึ้น โดยกลุ่มตัวอย่างที่ศึกษาคือ บุคลากรขององค์กรธุรกิจที่ได้รับรางวัลคณะกรรมการแห่งปีที่มีผลงานดีต่อเนื่อง 4 แห่ง ได้แก่ บริษัทผลิตไฟฟ้า จำกัด (มหาชน) บริษัท ปตท. จำกัด (มหาชน) ธนาคารไทยพาณิชย์ จำกัด (มหาชน) และธนาคารทิสโก้ จำกัด (มหาชน) บริษัทละ 100 คน รวมเป็นจำนวน 400 คน เก็บข้อมูลด้วยแบบสอบถาม สุ่มตัวอย่างด้วยวิธีการสุ่มตัวอย่างโดยความสะดวก ให้กระจายไปยังหน่วยงานหลักและหน่วยงานสนับสนุน และนำข้อมูลไปประมวลผลด้วยโปรแกรม SPSS สถิติที่ใช้ในการวิเคราะห์ข้อมูลคือ ค่าร้อยละและค่าเฉลี่ย เพื่ออธิบายลักษณะทางประชากร และใช้สถิติทดสอบสมมติฐานโดยการหาค่าสถิติแบบ t-test และการหาค่าสัมประสิทธิ์สหสัมพันธ์แบบเพียร์สัน (Pearson’s product moment correlation coefficient) ผลการวิจัยพบว่า บุคลากรขององค์กรธุรกิจทั้ง 4 แห่ง มีการรับรู้เกี่ยวกับกิจกรรมพัฒนาสังคมที่องค์กรจัดขึ้นเพื่อแสดงความรับผิดชอบต่อจากสื่อมวลชนในระดับเป็นประจำ และมีทัศนคติต่อการแสดงความรับผิดชอบทางสังคมอยู่ในเชิงบวก อย่างไรก็ตาม พบว่าการมีส่วนร่วมของบุคลากรในกิจกรรมเพื่อพัฒนาสังคมที่องค์กรจัดขึ้น โดยเฉลี่ยอยู่ในระดับน้อย ผลการทดสอบสมมติฐานปรากฏดังนี้ 1. บุคลากรที่ปฏิบัติงานในสายงานที่ต่างกัน มีการรับรู้เกี่ยวกับกิจกรรมพัฒนาสังคมที่องค์กรจัดขึ้น เพื่อแสดงความรับผิดชอบต่อสังคมไม่แตกต่างกัน อย่างมีนัยสำคัญทางสถิติที่ระดับ 2. บุคลากรที่ปฏิบัติงานในสายงานที่ต่างกัน มีทัศนคติต่อความรับผิดชอบต่อสังคมขององค์กรธุรกิจแตกต่างกัน อย่างมีนัยสำคัญทางสถิติที่ระดับ 0.05 3. การมีส่วนร่วมของบุคลากรทั้งองค์กรธุรกิจทั้ง 4 แห่ง ในกิจกรรมเพื่อพัฒนาสังคมที่องค์กรจัดขึ้น ไม่มีความสัมพันธ์กับทัศนคติของบุคลากรที่มีต่อความรับผิดชอบต่อสังคมขององค์กร อย่างมีนัยสำคัญทางสถิติที่ระดับ 0.05
DOI: 10.14457/cu.the.2007.1755
title: ความเชื่อมโยงระหว่างชนบทและเมืองด้านเกษตรกรรมในพื้นที่ขยายตัวของอภิมหานครกรุงเทพ : กรณีศึกษาจังหวัดปทุมธานี

description: จังหวัดปทุมธานีเป็นส่วนหนึ่งของพื้นที่ขยายตัวด้านเหนือของอภิมหานครกรุงเทพ อันเป็นพื้นที่ซึ่งมีการเกิดปฏิสัมพันธ์ในด้านการใช้ที่ดิน เศรษฐกิจ สังคมและประชากร รวมไปถึงสิ่งแวดล้อม ทำให้มีการใช้ที่ดินผสมผสานกันทั้งเพื่อการเกษตร อุตสาหกรรม พาณิชยกรรม และที่พักอาศัยซึ่ง McGee เรียกพื้นที่นี้ว่า Desakota การวิจัยนี้มีวัตถุประสงค์ในการวิจัยเพื่อ ศึกษาสถานการณ์การผลิตด้านเกษตรกรรมของจังหวัดปทุมธานี และศึกษาความสัมพันธ์ระหว่างชนบทกับเมืองจากการผลิตในด้านเกษตรกรรม ซึ่งเกิดจากความเชื่อมโยงของการผลิตไปข้างหน้าและไปข้างหลัง ในพื้นที่ชนบทของจังหวัดปทุมธานี ในการวิจัยได้ใช้แบบสอบถามประกอบการสัมภาษณ์ เก็บข้อมูลจากตัวอย่างครัวเรือนเกษตร วิเคราะห์ข้อมูลและแสดงผลโดยการบรรยาย พรรณนา อภิปราย รวมทั้งวิธีการทางสถิติและเทคนิควิธีทางภูมิศาสตร์ประกอบการอธิบาย จากการศึกษาสถานการณ์การผลิตด้านเกษตรกรรมของจังหวัดปทุมธานีในภาพรวม พิจารณาจากการผลิตใน 4 รูปแบบ ได้แก่ ระบบเกษตรกรรมตามแบบแผน ระบบเกษตรอินทรีย์ ระบบเกษตรผสมผสาน และระบบเกษตรธรรมชาติ พบว่า มีการผลิตในระบบเกษตรกรรมตามแบบแผนมากที่สุด โดยพืชที่ผลิตมากที่สุด คือ ข้าวและพืชไร่ รองลงมาได้แก่ พืชสวน พืชผัก และไม้ดอกไม้ประดับ ตามลำดับ สำหรับด้านความเชื่อมโยงระหว่างชนบทกับเมืองจากการผลิตด้านเกษตรกรรม พบว่า การผลิตของครัวเรือนเกษตรก่อให้เกิดความเชื่อมโยงของการผลิตไปข้างหลังและไปข้างหน้า ทั้งในพื้นที่ชนบทและเมืองโดยรอบ โดยครัวเรือนเกษตรที่ใช้วัตถุดิบซึ่งเป็นเทคโนโลยีหรือนวัตกรรมมีความเชื่อมโยงไปข้างหลังกับเมือง และครัวเรือนที่ใช้วัตถุดิบขั้นพื้นฐานมีความเชื่อมโยงไปข้างหลังกับชนบท ส่วนในด้านความเชื่อมโยงไปข้างหน้า พบว่าครัวเรือนเกษตรมีความเชื่อมโยงกับเมืองมากกว่าชนบท ข้อเสนอแนะด้านการวางแผนเพื่อให้เกิดการพัฒนาอย่างเหมาะสม หน่วยงานที่เกี่ยวข้องควรสำรวจรูปแบบการผลิตในพื้นที่ เพื่อเป็นฐานข้อมูลในการวางแผน และควรมีการพัฒนาเส้นทางเข้าสู่ตลาดไทให้มีประสิทธิภาพรองรับการเข้าถึงได้ดีกว่าในปัจจุบัน